Document ID: 31993R1736

ΚΑΝΟΝΙΣΜΟΣ (ΕΟΚ) αριθ. 1736/93 ΤΗΣ ΕΠΙΤΡΟΠΗΣ της 30ής Ιουνίου 1993 για τροποποίηση και διόρθωση των κανονισμών (ΕΟΚ) αριθ. 1912/92 και (ΕΟΚ) αριθ. 2254/92 για λεπτομέρειες εφαρμογής του ειδικού καθεστώτος για τον εφοδιασμό των Καναρίων Νήσων σε προϊόντα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα όσον αφορά ορισμένα γεωργικά προϊόντα για τις Καναρίους Νήσους (1), όπως τροποποιήθηκε από τον κανονισμό (ΕΟΚ) αριθ. 3714/92 της Επιτροπής (2), και ιδίως το άρθρο 3 παράγραφος 4, το άρθρο 4 παράγραφος 4 και άρθρο 5 παράγραφος 2,
Εκτιμώντας:
ότι, σε εφαρμογή του κανονισμού (ΕΟΚ) αριθ. 1601/92, πρέπει να καθοριστούν, για τον τομέα του βοείου κρέατος και για την περίοδο από 1ης Ιουλίου 1993 έως 30 Ιουνίου 1994, οι ποσότητες των προβλέψεων ειδικού εφοδιασμού των Καναρίων Νήσων τόσο σε βόειο κρέας και σε αρσενικά ζώα παχύνσεως όσο και σε ζώα αναπαραγωγής καθαρής φυλής-
ότι οι ποσότητες των προϊόντων που επωφελούνται του ειδικού καθεστώτος εφοδιασμού καθορίζονται στο πλαίσιο προληπτικών υπολογισμών που πραγματοποιούνται σε τακτά διαστήματα και αναθεωρούνται σε συνάρτηση με τις πραγματικές ανάγκες της αγοράς και λαμβάνοντας υπόψη τις τοπικές παραγωγές και τα παραδοσιακά ρεύματα συναλλαγών- ότι, για να διασφαλισθεί η κάλυψη των αναγκών όσον αφορά τις ποσότητες, την τιμή και την ποιότητα και μεριμνώντας για να διαφυλαχθεί το μέρος του εφοδιασμού από την Κοινότητα, η ενίσχυση που θα χορηγηθεί στα προϊόντα που κατάγονται από την υπόλοιπη Κοινότητα καθορίζεται με όρους που ισοδυναμούν για τον τελικό χρήστη προς το πλεονέκτημα που προκύπτει από την απαλλαγή από τους δεσμούς κατά την εισαγωγή για τα προϊόντα καταγωγής τρίτων χωρών-
ότι, σύμφωνα με το άρθρο 5 παράγραφος 2 του κανονισμού (ΕΟΚ) αριθ. 1601/92, ο αριθμός των βοοειδών παχύνσεως που εισάγονται πρέπει να καθορισθεί με ευθύνοντα τρόπο ώστε να ληφθεί υπόψη η ανάπτυξη της τοπικής παραγωγής- ότι, λόγω των αυξανουσών αναγκών της τοπικής καταναλώσεως βοείου κρέατος που συνδέονται με την ανάπτυξη του τουρισμού και οι οποίες οδήγησαν σε αύξηση των ποσοτήτων των προβλέψεων εφοδιασμού για την περίοδο 1992/93, πρέπει να εφαρμοσθεί κατά την περίοδο από 1ης Ιουλίου 1993 έως 30 Ιουνίου 1994 μια φθίνουσα κλίμακα που θα λαμβάνει υπόψη τις ανάγκες της τοπικής αγοράς-
ότι, αντίθετα με το άρθρο 3 του κανονισμού (ΕΟΚ) αριθ. 1601/92, οι διάφορες γλωσσικές διατυπώσεις του άρθρου 1 του κανονισμού (ΕΟΚ) αριθ. 1912/92 της Επιτροπής της 10ης Ιουλίου 1992 περί λεπτομερειών εφαρμογής του ειδικού καθεστώτος για τον εφοδιασμό των Καναρίων Νήσων σε προϊόντα του βοείου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 1104/93 (4), με εξαίρεση τη γαλλική διατύπωση, δεν καλύπτουν σαφώς την περίπτωση απαλλαγής τόσο από το δασμό όσο και από την εισφορά κατά την εισαγωγή- ότι, προκειμένου να ρυθμιστεί αυτή η κατάσταση, πρέπει να διορθωθούν τα εν λόγω κείμενα και να εφαρμοσθούν από την 1η Ιουλίου 1992-
ότι οι ενισχύσεις στα κοινοτικά προϊόντα του τομέα του βοείου κρέατος έχουν καθορισθεί για τις Καναρίους Νήσους από τον κανονισμό (ΕΟΚ) αριθ. 1912/92- ότι, από τους ειδικούς όρους εφοδιασμού της αγοράς των Καναρίων Νήσων, σε κατεψυγμένα κρέατα επιτρέπεται να μειωθούν οι ενισχύσεις που χορηγούνται για τα προϊόντα αυτά-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Το παράρτημα Ι του κανονισμού (ΕΟΚ) αριθ. 1912/92 αντικαθίσταται από το παράρτημα Ι του παρόντος κανονισμού.
2. Το παράρτημα Ι του κανονισμού (ΕΟΚ) αριθ. 2254/92 της Επιτροπής (5) αντικαθίσταται από το παράρτημα ΙΙ του παρόντος κανονισμού.
3. Το παράρτημα ΙΙΙ του κανονισμού (ΕΟΚ) αριθ. 1912/92 αντικαθίσταται από το παράρτημα ΙΙΙ του παρόντος κανονισμού.
4. Το παράρτημα ΙΙ του κανονισμού (ΕΟΚ) αριθ. 1912/92 αντικαθίσταται από το παράρτημα IV του παρόντος κανονισμού.
Άρθρο 2
Το άρθρο 1 του κανονισμού (ΕΟΚ) αριθ. 1912/92 αντικαθίσταται από το ακόλουθο κείμενο:
"Άρθρο 1
Σε εφαρμογή του άρθρου 2 του κανονισμού (ΕΟΚ) αριθ. 1601/92, οι ποσότητες του ισοζυγίου προβλέψεων σε προϊόντα του τομέως του βοείου κρέατος που επωφελούνται απαλλαγής από το δασμό και την εισφορά κατά την εισαγωγή που προέρχεται από τρίτες χώρες ή από την κοινοτική ενίσχυση, καθορίζονται στο παράρτημα Ι."
Άρθρο 3
Οι ενισχύσεις καθορίζονται εις τρόπον ώστε να διαφυλαχθεί το μέρος του εφοδιασμού από την Κοινότητα, λαμβάνοντας υπόψη τα παραδοσιακά ρεύματα συναλλαγών.
Άρθρο 4
Ο παρών κανονισμός αρχίζει να ισχύει την 1η Ιουλίου 1993.
Το άρθρο 2 εφαρμόζεται από την 1η Ιουλίου 1992.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουνίου 1993.

Labels: 17
5
3
6
18